אירוע הירי בג'קסונוויל

אירוע הירי בג'קסונוויל היה פיגוע ירי המוני שהתרחש בג'קסונוויל, פלורידה, ב-26 באוגוסט 2018. האירוע התרחש בשעה 1:30 בצהריים לערך, במהלך טורניר ספורט אלקטרוני של חברת Electronic Arts או בשם EA. רוצח בודד, בשם דייוויד כץ, ירה והרג שני אנשים ופצע עוד עשרה לפני שהתאבד.

== האירוע ==
ב-26 באוגוסט 2018, מועדון ה-GLHF - Good Luck Have Fun) Game Bar), שהוא אתר משחקי וידאו, בשוק המקורה בג'קסונוויל, אירח טורניר של משחק הווידאו Madden NFL 19, בו השתתפו כ-130 עד 150 משתתפים וצופים<ref></ref> . לאחר שאחד המשתתפים, דוד כץ, הפסיד במשחק, הוא סירב ללחוץ את ידו של המנצח ועזב את הטורניר. זמן קצר לאחר מכן, הוא חזר עם אחד משני האקדחים שהביא לאירוע.

כץ ירה 12 יריות, <ref></ref> הרג שני אנשים ופצע עשרה אחרים, ולאחר מכן התאבד. שניים נוספים נפצעו בעת הבריחה מהמקום. <ref></ref> <ref></ref> כתב שראיין את הקורבן הראשון דיווח שלפני שהוא נורה למוות, סמן לייזר מכוונת אקדח היורה הופיע עליו. לאחר מכן הסתובב היורה והחל לירות ללא הבחנה. <ref></ref>

משתתפי האירוע דיווחו ברשתות החברתיות שהירי החל בשעה 13:34 בצהריים. <ref></ref>

בשעה 14:13 השריף של ג'קסונוויל כרז לאנשים להתרחק מהמקום. בזמן שקציני היחידה המשטרתית המיוחדת SWAT פינו וסרקו את האזור. <ref></ref> אנשי העזרה ראשונה הגיעו למקום תוך שתי דקות מהשיחה הראשונה ל-911, והגיעו בשעה 13:36 בצהריים. <ref></ref> נשיא איגוד הכבאים אמר לכתבים שהם התאמנו באזור כאשר הנפגעים רצו אליהם ובקשו עזרה. <ref></ref>

== הנפגעים ==
=== ההרוגים ===
אליהו קלייטון, בן 22, מוודלנד הילס , קליפורניה, היה גיימר מקצועי הידוע בכינויים "True" ו-"Trueboy". <ref></ref> לפי הדיווחים, הוא קיבל החלטה של הרגע האחרון להשתתף בטורניר ג'קסונוויל. <ref></ref> נראה כי סרטון שהסתובב ברשתות החברתיות לאחר הירי מראה נקודה אדומה על חזהו של קלייטון מכוונת הלייזר מהאקדח של כץ.

טיילור רוברטסון, בן 27, מבלארד , מערב וירג'יניה, היה גיימר מקצועי הידוע בכינוי "SpotMePlzzz". <ref></ref>

=== הפצועים ===
11 בני אדם פונו לבתי חולים לטיפול בפציעותיהם. חלק מהפצועים הצליחו לעזוב את המקום וביקשו סיוע מהעוברים ברחוב. שניים אחרים נסעו בכוחות עצמם לבית החולים. <ref></ref> מבין הפצועים, עשרה אנשים נפצעו מירי ואדם אחד נפצע כשניסה לברוח מהמקום. יום לאחר התקרית בית החולים פרסם הודעה שלפיה אדם אחד עדיין סובל מפציעות קלות, ושלושה במצב טוב, ארבעה אחרים שוחררו. <ref></ref>

== היורה ==
היורה, דייוויד כץ, היה שחקן Madden NFL 19 מקצועי בן 24 מבולטימור, מרילנד. הוא השתתף בטורניר בג'קסונוויל כמשתתף. <ref></ref> כץ הפסיד בכמה סיבובים בתחרות, מה שמנע ממנו להגיע לגמר. מתחרים אחרים דיווחו שהוא "התנהג בצורה מוזרה" וסירב ללחוץ איתם יד לאחר שהפסיד בתחרות. <ref></ref> השמות הבדויים שלו כללו "לחם", "לחם פרוס", "ראבנסשאמפ", ו-"TREXHAVAHARTATAK". <ref></ref> <ref></ref> הוא זכה בעבר ב-10,000 דולר בטורניר מאדן ב-2017. לכץ היסטוריה של מחלות נפש והוא טופל בתרופות פסיכוטיות. <ref></ref> הוא אובחן כלוקה בדיסתימיה ואושפז באופן בלתי רצוני בבתי חולים לחולי נפש פעמים רבות. <ref></ref>

== החקירה ==
ב-26 באוגוסט 2018, בשעה 14:45 משרד השריף של ג'קסונוויל הודיע כי ישנם הרוגים במקום וכי חשוד אחד נמצא מת בזירה.<ref></ref> לא היה ידוע בזמנו אם היו חמושים נוספים, אך מאוחר יותר אישרו גורמים רשמיים כי היה רק חשוד אחד בירי. <ref></ref> היורה היה חמוש באקדח בקליבר 45 ובאקדח 9 מ"מ. משרד השריף קבע שאחד מכלי הנשק היה מצויד בכוונת לייזר המחוברת לשומרת ההדק. כלי הנשק אוחסנו ברכבו של היורה, ונרכשו באופן חוקי בבולטימור, מרילנד.

בשעה 19:37 משרד השריף פרסם עדכון על כך שה-FBI היה מעורב בחקירה, וכי היה תיאום עם משטרת עיר הולדתו של החשוד, בולטימור, מרילנד. שוטרים וסוכנים פדרליים ביקרו בבית בדרום בולטימור, אשר זוהה כבית אביו של כץ. <ref></ref> <ref></ref><ref name=":0"></ref> Electronic Arts, מפתחת המשחק, יזמה את התחרות והייתה אחראית למימונה, שיתפה פעולה עם כל צוותי החקירות.<ref name=":0" />

ממשרד השריף נמסר כי האירוע נחקר כמעשה פלילי ולא כמעשה טרור.

== תביעות משפטיות ==
נכון ל-30 באוגוסט 2018, לפחות נפגע אחד הגיש תביעה נגד נותנת החסות לטורניר Electronic Arts, מפתחת המשחק, וכנגד הקניון והמסעדה שבה התרחש האירוע. התביעה טוענת שיש "להטיל אשמה על האחראים, ולהבטיח שגיימרים [...] יוכלו להיפגש בבטחה ולהמשיך לממש את התשוקה שלהם מבלי לפחד לחייהם". <ref></ref>

==קישורים חיצוניים==
* 
* 
* 
* 
* 
* 
* 
* 
* 
* 

== הערות שוליים==

ג'קסונוויל
קטגוריה:2018 בארצות הברית
קטגוריה:ארצות הברית: פיגועי ירי
קטגוריה:רצח והתאבדות בארצות הברית
קטגוריה:מחלוקות הקשורות למשחקי וידאו
קטגוריה:רציחות ששודרו בשידור חי
קטגוריה:ירי המוני בארצות הברית